ข้อบังคับคณะกรรมการการนิคมอุตสาหกรรมแห่งประเทศไทยข้อบังคับคณะกรรมการการนิคมอุตสาหกรรมแห่งประเทศไทยว่าด้วยการขอผนวกพื้นที่เข้าเป็นส่วนหนึ่งของนิคมอุตสาหกรรมพ.ศ. ๒๕๕๕[๑] โดยที่เป็นการสมควรกำหนดหลักเกณฑ์และเงื่อนไขการขอผนวกพื้นที่เข้าเป็นส่วนหนึ่งของนิคมอุตสาหกรรมที่จัดตั้งขึ้นตามกฎหมายว่าด้วยการนิคมอุตสาหกรรมแห่งประเทศไทยอาศัยอำนาจตามความในมาตรา ๒๓ (๑)แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมติคณะกรรมการการนิคมอุตสาหกรรมแห่งประเทศไทย ในการประชุมครั้งที่ ๗/๒๕๕๔เมื่อวันที่ ๒๐ กรกฎาคม ๒๕๕๔ กับมติเวียนของคณะกรรมการการนิคมอุตสาหกรรมแห่งประเทศไทยเมื่อวันที่ ๒๖ สิงหาคม ๒๕๕๔ และมติคณะกรรมการการนิคมอุตสาหกรรมแห่งประเทศไทยในการประชุมครั้งที่ ๙/๒๕๕๔ เมื่อวันที่ ๒๑ ธันวาคม ๒๕๕๔คณะกรรมการการนิคมอุตสาหกรรมแห่งประเทศไทยจึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับคณะกรรมการการนิคมอุตสาหกรรมแห่งประเทศไทย ว่าด้วยการขอผนวกพื้นที่เข้าเป็นส่วนหนึ่งของนิคมอุตสาหกรรมพ.ศ. ๒๕๕๕ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในข้อบังคับนี้การขอผนวกพื้นที่ หมายความว่าการนำที่ดินที่มีแนวเขตติดต่อกับนิคมอุตสาหกรรมของ กนอ. เพิ่มเข้าเป็นส่วนหนึ่งของนิคมอุตสาหกรรมนิคมอุตสาหกรรม หมายความว่านิคมอุตสาหกรรมที่ กนอ.ดำเนินการจัดตั้งขึ้นหรือร่วมดำเนินงานกับเอกชนในการจัดตั้งโดยมีข้อตกลงให้ กนอ.เป็นผู้ให้บริการระบบสาธารณูปโภค สิ่งอำนวยความสะดวก และบริการอื่นพื้นที่โครงการ หมายความว่าพื้นที่ทั้งหมดที่ผู้ขอผนวกพื้นที่เสนอต่อ กนอ.เพื่อดำเนินการให้เป็นส่วนหนึ่งของนิคมอุตสาหกรรมผู้ขอผนวกพื้นที่ หมายความว่าผู้ประกอบกิจการในนิคมอุตสาหกรรมที่มีความประสงค์จะนำที่ดินที่ตนมีกรรมสิทธิ์หรือมีสิทธิครอบครองในที่ดินเพิ่มเข้าเป็นส่วนหนึ่งของนิคมอุตสาหกรรมข้อ ๔ การขอให้ กนอ.นำที่ดินในพื้นที่โครงการของผู้ขอผนวกพื้นที่เข้าเป็นส่วนหนึ่งของนิคมอุตสาหกรรมผู้ขอผนวกพื้นที่ต้องเป็นผู้ลงทุนและพัฒนาที่ดินนั้นเพื่อใช้ในการประกอบกิจการของตนตามหลักเกณฑ์ที่กนอ. กำหนดข้อ ๕ กนอ. เป็นผู้ดำเนินการเพื่อให้พื้นที่โครงการที่ขอผนวกได้รับการจัดตั้งให้เป็นส่วนหนึ่งของนิคมอุตสาหกรรมโดยจะพิจารณาตามความเหมาะสมและคำนึงถึงปัจจัยที่เกี่ยวข้อง เช่นผังเมืองชุมชนรอบนิคมอุตสาหกรรม เป็นต้นรวมทั้งเป็นผู้พิจารณาอนุญาตการปลูกสร้างอาคาร การตั้งโรงงาน และการประกอบกิจการโรงงานภายใต้หลักเกณฑ์วิธีการ และเงื่อนไขตามที่กฎหมายกำหนด ทั้งนี้ ต้องสอดคล้องกับหลักเกณฑ์ที่ กนอ.กำหนดด้วยในกรณีที่ผู้ขอผนวกพื้นที่ได้ดำเนินกิจกรรมใดก่อนการขอผนวกพื้นที่ตามวรรคหนึ่งหากการดำเนินกิจกรรมนั้นยังไม่สอดคล้องกับหลักเกณฑ์ที่ กนอ. กำหนด ให้ กนอ.แจ้งเป็นหนังสือให้ผู้ขอผนวกพื้นที่ดำเนินการปรับปรุงแก้ไขให้ถูกต้องภายในระยะเวลาที่กำหนดข้อ ๖ ผู้ขอผนวกพื้นที่ต้องจัดให้มีระบบสาธารณูปโภคสิ่งอำนวยความสะดวกและบริการอื่นเพิ่มเติมตามความจำเป็นเพื่อรองรับการประกอบกิจการที่เพิ่มขึ้นในนิคมอุตสาหกรรมตามหลักเกณฑ์วิธีการ และเงื่อนไขในการจัดตั้งนิคมอุตสาหกรรมและข้อบังคับคณะกรรมการการนิคมอุตสาหกรรมแห่งประเทศไทย ว่าด้วยระบบสาธารณูปโภคสิ่งอำนวยความสะดวก และบริการในนิคมอุตสาหกรรมข้อ ๗ ผู้ขอผนวกพื้นที่ต้องดำเนินการตามกฎหมายด้านสิ่งแวดล้อมให้ครบถ้วนเช่น การจัดทำรายงานการวิเคราะห์ผลกระทบสิ่งแวดล้อม (EIA) รายงานการประเมินผลกระทบด้านสุขภาพ (HIA) การจัดทำแนวป้องกัน(Protection Strip) เพื่อจัดการปัญหาด้านสิ่งแวดล้อมในพื้นที่โรงงานข้อ ๘ ในกรณีที่มีการแลกเปลี่ยนทรัพย์สินระหว่างกนอ. กับผู้ขอผนวกพื้นที่ให้ใช้ราคาตามราคาตลาดหรือราคาประเมินหรือราคาตามมูลค่าทางบัญชีในขณะนั้นแล้วแต่ราคาใดจะสูงกว่าก็ให้ใช้ราคานั้น หากราคาที่ดินหรือสิ่งปลูกสร้างของ กนอ.มีราคาสูงกว่า ผู้ขอผนวกพื้นที่ต้องชดใช้ราคาส่วนต่างนั้นให้ กนอ.และเมื่อมีการแลกเปลี่ยนทรัพย์สินดังกล่าวแล้วผู้ขอผนวกพื้นที่ต้องดำเนินการพัฒนาหรือก่อสร้างทดแทน ในส่วนที่แลกเปลี่ยนไป ทั้งนี้ผู้ขอผนวกพื้นที่ต้องเป็นผู้รับผิดชอบค่าใช้จ่ายต่าง ๆที่เกิดขึ้นในการขอผนวกพื้นที่ทั้งหมดแต่เพียงผู้เดียวข้อ ๙ ผู้ขอผนวกพื้นที่ต้องชำระค่าใช้จ่ายในการขอผนวกพื้นที่ให้กนอ.ตามหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมในกรณีที่กนอ. เป็นผู้ให้บริการระบบสาธารณูปโภค สิ่งอำนวยความสะดวก และบริการอื่นข้อ ๑๐ ให้ผู้ว่าการรักษาการตามข้อบังคับนี้และให้มีอำนาจออกระเบียบหรือประกาศเพื่อปฏิบัติการตามข้อบังคับนี้ประกาศณ วันที่ ๙ มีนาคม พ.ศ. ๒๕๕๕วิฑูรย์สิมะโชคดีประธานกรรมการการนิคมอุตสาหกรรมแห่งประเทศไทยปริยานุช/ผู้จัดทำ๑๑ เมษายน ๒๕๕๕ปณตภร/ผู้ตรวจ๑๙ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๖๔ ง/หน้า ๕๔/๕ เมษายน ๒๕๕๕